Diencephalon
Diencephalon sive thalamencephalon (TA: 14.1.03.007 velut 14.1.08.001) est pars encephali iuxta ventriculum cerebri tertium inter cerebri truncum et telencephalon sita. Diencephalon, quod olfactum, visum, auditum, tactum et sensus psychicos efficit, divisum est in thalamum (ab aliquibus thalamum posteriorem dictum), epithalamum, subthalamum, hypothalamum, metathalamum. Conformatione ontogenesis diencephalon est una ex vesiculis cerebri principalibus tribus: in embryogenese hebdomade tertia tuba neuralis ex ectodermate creata est, ex quo prosencephalon generatum est, quod paulo post dividitur in telencephalon et diencephalon. Mala et morbi diencephalo perturbantia effectus functionis graviores cerebri efficere possunt. Ob functionum diversitates diencephalicarum structuras laesiones ibidem diversa symptomata contrahant. Gravissime quidem apparent syndroma diencephalis cum somnolentia, vel etiam coma, atque status vegetativus cum malis conscientiae, motuum, systematis nervosi autonomici.